Alvin Curran

Alvin Curran (* 13. december 1938, Providence, Rhode Island) je americký hudobník a skladateľ.

Kariéra 
Od detstva hral na klavír a trombón; neskôr študoval hudbu u skladateľa Elliotta Cartera na hudobnej fakulte Yale University. V roku 1966 spoluzaložil experimentálny súbor Musica Elettronica Viva. Počas svojej kariéry spolupracoval s mnohými ďalšími hudobníkmi, medzi ktoré patrí napríklad Philip Corner, Fred Frith, Kathleen Supové alebo Evan Parker. Od konca osemdesiatych rokov vo svojich nahrávkach často využíval šofar; roku 2013 napríklad vo vydavateľstve Tzadik Records vydal album Shofar Rags, kde tento nástroj využil. Taktiež sa venoval pedagogickej činnosti v Ríme a mnohých ďalších mestách. Počas svojej kariéry získal množstvo ocenení; v roku 2004 bol napríklad ocenený fondom Guggenheim Foundation.

Zdroj 

Hudobní skladatelia USA
Hudobníci USA
Osobnosti z Providence (Rhode Island)